b'\n_START_ARTICLE_\nGatlingov top\n_START_PARAGRAPH_\nGatlingov top je vrsta ve\xc4\x8dcevnega hitrostrelnega topa. Izumil ga je Ameri\xc4\x8dan Richard Gatling, po katerem je tudi poimenovan. Prvi\xc4\x8d so ga uporabili v ameri\xc5\xa1ki dr\xc5\xbeavljanski vojni v 1860ih. Prvi Gatlingov top je bil zmo\xc5\xbeen neprekinjenega streljanja, vendar je potreboval nekoga, ki je vrtel ro\xc4\x8dni mehanizem. Zato ni bil povsem avtomatsko oro\xc5\xbeje, za razliko od strojnice Maxim. Vendar je bil kljub temu velik napredek od tedanjih oro\xc5\xbeij. Richard Gatling je napisal, da njegovo oro\xc5\xbeje zmanj\xc5\xa1a velikost vojske, s tem \xc5\xa1tevilo padlih vojakov, predvsem pa poka\xc5\xbee, kako nesmiselna je vojna._NEWLINE_Ve\xc4\x8d cevi omogo\xc4\x8da bolj\xc5\xa1e hlajenje. Vsaka cev ustreli samo enkrat na rotacijo. Novej\xc5\xa1i Gatlingovi topi izstrelijo tudi \xc4\x8dez 6000 nabojev v minuti. Njihova slabost je \xc4\x8dasovni zamik, saj mora motor pred za\xc4\x8detkom streljanja zavrteti cevi na delovno hitrost. _NEWLINE_Pred prihodom Gatlingovega topa prakti\xc4\x8dno ni bilo nobenega hitrostrelnga topa, razen francoskega mitraljeza Reffye. Prvi Gatlingi so bili ro\xc4\x8dno gnani in so dosegeli okrog 200 strelov na minuto.'